**PROTOKOLL**

**Kullamaa, Lääne-Nigula, Martna, Noarootsi ja Nõva valdade ühinemisläbirääkimine**

**Aeg ja koht**: 26.08.2016, Kullamaa (Goldenbeck)

**Osalejad**:

Lääne-Nigula vald (Mikk Lõhmus, Andres Kampmann, Andres Liiv, Andrus Post, Risto Roomet).

Kullamaa vald (Einar Pärnpuu, Arvo Riisalu, Tenno Laanemets, Jüri Ott, Heikki Salm, Kersti Lipu, Aare Lauren).

**Algus**: 15:00

**Lõpp**: 16:50

Juhatas Einar Pärnpuu, protokollis Kersti Lipu.

**Päevakord:**

1. **Ühinemislepingu projekti arutelu**

Sõnavõttudega esinesid Jüri Ott, Mikk Lõhmus.

Arutelu vormis vaadati läbi ühinemislepingu projekt. Pikemalt peatuti haridusküsimuste, külaliikumise, kinnisvara ja investeeringute teemadel. Arutati edasist ajakava. Kokkuvõttes leiti, et olulistes teemades eriarvamusi ei ole.

Otsustati: Kiita ühinemislepingu projekt üldjoontes heaks, järgmise nädala jooksul täpsustada investeeringute mahud, et lepingu projekti saaks esitada volikogudele heakskiitmiseks.

Einar Pärnpuu

Kullamaa Vallavolikogu esimees

Koosoleku juhataja